UTVRĐIVANJE OČINSTVA

Pravo na utvrđivanje očinstva imaju dete, majka deteta i muškarac koji tvrdi da je otac deteta. Tužbu za utvrđivanje očinstva će za maloletno dete podneti njegov zakonski zastupnik (majka), ali u slučaju da je zakonski zastupnik lišen roditeljskog prava ili je ograničene poslovne sposobnosti, tužbu će podneti staratelj sa odobrenjem organa starateljstva (Centar za socijalni rad)

Tužba se podnosi nadležnom osnovnom sudu (sudu prema mestu prebivališta ili boravišta tuženog), a ukoliko tužbu podnosi maloletno dete (odnosno majka deteta ili staratelj u njegovo ime) tužba se može podneti ili sudu na čijem području tuženi ima prebivalište (opšta mesna nadležnost) ili sudu na čijem području dete ima prebivalište, iz razloga ekonomičnosti postupka i davanja ove male procesne povlastice detetu koje zahteva utvrđivanje očinstva.

Dokazna sredstva u sudskom postupku su najrazličitija. Sud u ovom postupku ima utvrditi da li dete vodi poreklo od tuženog ili ne. Ovo se postiže svim za to podobnim dokazni sredstvima a pre svega svedočenjem, saslušanjem parničnih strana a naročito medicinskim veštačenjem koje i predstavlja najisgurniji dokaz u ovom postupku. Prilikom veštačenja, veštaci medicinske svrhe će dati svoj nalaz i svoje mišljenje o tome da li je tuženi otac deteta.

Sud to pre svega utvrđuje identifikovanjem perioda u kome je začeto dete tzv. „kritični period začeća“ a potom utvđuje da li su majka deteta i tuženi u tom periodu stupali u intimne odnose. Onda kada se utvrdi da postoji mogućnost da tuženi može biti otac deteta tj. da je izvesno da je sa majkom deteta stupao u polne odnose u kritičnom periodu, pristupiće se i medicinskim testovima koji predstavljaju osnovni i krunski dokaz u ovom pitanju. Ranije su se ovi testovi svodili na ispitivanje krvi (krve grupe, rezus faktori) te ispitivianje fizičke sličnosti tuženog i tužioca (ušne školjke, boja očiju itd), međtim napretkom nauke došlo se do jednog dokaznog sredstva u čiju je verodostojnost gotovo nemoguće sumnjati – reč je o DNK testu.

Ovaj test se vrši na osnovu već odvojenih delova od čoveka, kao što su nokat ili kosa, ili teslesnih tečnosti (pljuvačka) ukoliko muškarac čije se očinstvo utvrđuje pristane da se podvrgne ovom veštačenju. Važno je napomenuti da Sud u ovom slučaju ne može naložiti da se prinudno uzme uzorak od nekog lica, jer bi tako prekršio Ustavna pravila o zaštiti integriteta ličnosti te učinio povredu telesnog, psihički i moralnog integriteta tuženog ukoliko bi prinudno naložio uzimanje ovih uzoraka. U slučaju da tuženi odbija da se podvrgne DNK testu, Sud će imati pravo da ovu okolnosti ceni na osnovu slobodnog uverenja i u sklopu sa ostalim činjenicama i okolnositma do kojih se u postupku došlo ( „kritični period začeća“, sličnost, ostale indicije itd.), doneti odluku o tome da li je tuženi otac deteta. Važno je napomenuti da Sudovi ne gledaju blagonaklono na odbijanje podvrgavanu ovom testu te da to smatraju jakom indicijom da tuženi ima osnova da i sam sumnja da zaista jeste otac deteta.